pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ดร.สาธิต” เปิดเพจ “คนรักอนามัย ใส่ใจอากาศ PM2.5”เตือนภัยสุขภาพจากฝุ่น
วันอาทิตย์ที่ 8 กันยายน 2562
“ดร.สาธิต” เปิดเพจ “คนรักอนามัย ใส่ใจอากาศ PM2.5”เตือนภัยสุขภาพจากฝุ่น
รัฐมนตรีช่วยว่าการกระทรวงสาธารณสุข เปิดเฟซบุ๊กเพจ “คนรักอนามัย ใส่ใจอากาศ PM2.5” เตือนภัยสุขภาพจากฝุ่น พร้อมรับฟังข้อเสนอแนะจากประชาชน
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดเผยว่า ขณะนี้สถานการณ์ฝุ่นละอองในพื้นที่ภาคใต้ของไทย ที่เกิดจากหมอกควันประเทศเพื่อนบ้าน บางพื้นที่มีค่าฝุ่นละอองเกินค่ามาตรฐานอาจมีผลกระทบต่อสุขภาพของประชาชน จัดทําเฟซบุ๊กเพจ “คนรักอนามัย ใส่ใจอากาศ PM2.5” มอบหมายให้ นายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข เฝ้าระวังสถานการณ์รายงานค่าเฉลี่ยปริมาณฝุ่นละอองขนาดเล็กกว่า 2.5 ไมครอน (PM2.5)พร้อมสื่อสารถึงวิธีการป้องกันและแนวทางช่วยเหลือของกระทรวงสาธารณสุขเมื่อค่าฝุ่นเกินค่ามาตรฐาน โดยเฟสบุ๊กเพจที่จัดทําขึ้น ยังเป็นช่องทางให้ประชาชนร้องเรียนหรือเสนอแนะ รวมทั้งเป็นศูนย์ประสานงานการช่วยเหลือหรือสนับสนุนจากภาครัฐเมื่อเกิดเหตุการณ์ ในพื้นที่ประสบภัย
ดร สาธิต. กล่าวต่อว่า ขอให้ประชาชนติดตามสถานการณ์ฝุ่นละออง PM 2.5 จากเพจดังกล่าว สังเกตความเข้มของแถบสี หากพบว่าเป็นสีส้ม ควรลดการทํากิจกรรมหรือออกกําลังกายกลางแจ้ง เช่น ปั่นจักรยาน วิ่ง โดยเฉพาะกลุ่มเสี่ยงอาทิ ผู้สูงอายุ เด็กเล็ก หญิงตั้งครรภ์ ควรงดการออกนอกบ้าน อยู่ในอาคารโดยเฉพาะห้องสะอาด ถ้าจําเป็นต้องออกนอกบ้านควรสวมหน้ากากอนามัยป้องกันฝุ่น PM2.5 สําหรับผู้ที่ต้องทํางานกลางแจ้งเป็นเวลานาน เช่นเจ้าหน้าที่ตํารวจ แม่ค้าขายของควรสวมหน้ากากอนามัยตลอดเวลาทํางาน
ด้านแพทย์หญิง พรรณพิมล วิปุลากร อธิบดีกรมอนามัย กล่าวว่าขอให้ประชาชนติดตามสถานการณ์ฝุ่นละอองในอากาศ จากเฟซบุ๊กเพจ “คนรักอนามัย ใส่ใจอากาศ PM2.5” และสังเกตตนเองหากมีอาการผิดปกติ เช่น ไอบ่อย หายใจลําบาก หายใจถี่ หรือวิงเวียนศีรษะ ให้รีบไปพบแพทย์และขอให้ประชาชนหมั่นทําความสะอาดบ้าน ด้วยวิธีเช็ดถูแบบเปียก เพื่อไม่ให้ฝุ่นละอองฟุ้งกระจาย และลดกิจกรรมที่ก่อให้เกิดฝุ่นในบ้านเรือน เช่น จุดธูป เผาขยะ
***************************************8 กันยายน 2562
รัฐบาลไทย-ข่าวทำเนียบรัฐบาล-กรมการขนส่งทางบก ย้ำ!!  รถโดยสารสาธารณะทุกประเภท เว้นระยะนั่ง หรือยืนห่างกัน อย่างน้อย 1 เมตร ตามนโยบาย Social Distancing ป้องกัน COVID-19 [กระทรวงคมนาคม]
วันจันทร์ที่ 11 พฤษภาคม 2563
กรมการขนส่งทางบก ย้ํา!!  รถโดยสารสาธารณะทุกประเภท เว้นระยะนั่ง หรือยืนห่างกัน อย่างน้อย 1 เมตร ตามนโยบาย Social Distancing ป้องกัน COVID-19 [กระทรวงคมนาคม]
กรมการขนส่งทางบก ย้ํา!!  รถโดยสารสาธารณะทุกประเภท เว้นระยะนั่ง หรือยืนห่างกัน อย่างน้อย 1 เมตร ตามนโยบาย Social Distancing ป้องกัน COVID-19
นายจิรุตม์ วิศาลจิตร อธิบดีกรมการขนส่งทางบก เปิดเผยว่า ตามที่รัฐบาลได้มีประกาศสถานการณ์ฉุกเฉินในทุกเขตท้องที่ทั่วราชอาณาจักร เพื่อป้องกันและควบคุมการแพร่ระบาดของโรคโควิด-19 รัฐมนตรีว่าการกระทรวงคมนาคม (นายศักดิ์สยาม ชิดชอบ) ได้สั่งการให้งานหน่วยงานในสังกัดกระทรวงคมนาคม เข้มงวดกรณีที่ผู้โดยสารมาใช้บริการระบบขนส่งมวลชนให้ปฏิบัติตามนโยบาย เว้นระยะนั่ง หรือยืนห่างกัน อย่างน้อย 1 เมตร ตามนโยบาย Social Distancing อย่างเคร่งครัด
กรมการขนส่งทางบก กําชับให้สํานักงานขนส่งทุกแห่ง ดําเนินการตามมาตรการป้องกันและควบคุมการแพร่ระบาด อย่างเคร่งครัด โดยวันนี้ (10 พฤษภาคม 2563) สํานักงานขนส่งจังหวัดทั่วประเทศ ทั้งในกรุงเทพมหานครและต่างจังหวัด บูรณาการร่วมกับทุกหน่วยงานที่เกี่ยวข้อง เช่น จันทบุรี สุรินทร์ มุกดาหาร ปทุมธานี สมุทรปราการ ฉะเชิงเทรา นครราชสีมา ชัยภูมิ ศรีสะเกษ เพชรบุรี นราธิวาส บุรีรัมย์ นครสวรรค์ เชียงราย นครปฐม ลําปาง ระยอง ขอนแก่น เชียงใหม่ อุตรดิตถ์ อุบลราชธานี กระบี่ อํานาจเจริญ มหาสารคาม กาญจนบุรี แพร่ ลพบุรี ประจวบคีรีขันธ์ อุดรธานี ชลบุรี เลย ระนอง ตาก สงขลา ลําพูน ดําเนินการตรวจสอบรถโดยสารสาธารณะทุกประเภททั้งที่สถานีขนส่งผู้โดยสารและจุดตรวจคัดกรองของจังหวัด ต้องเว้นระยะนั่ง หรือยืนห่างกัน อย่างน้อย 1 เมตร ทั้งภายในรถโดยสาร และที่นั่งคอยภายในสถานีขนส่งผู้โดยสาร นอกจากนี้ ยังมีมาตรการคัดกรองผู้โดยสารทุกคนก่อนการเดินทาง หากตรวจพบผู้โดยสารที่มีอุณหภูมิสูง เกินกว่า 37.5 องศาเซลเซียส ห้ามเดินทางโดยเด็ดขาด รวมทั้งให้ผู้โดยสารทุกคนกรอกข้อมูลคําถามสุขภาพ ตามแบบ ต.8-คค ที่ระบุจุดเดินทางที่ออกและจุดหมายปลายทาง ชื่อ ที่อยู่ เบอร์โทรศัพท์ เป็นประโยชน์ต่อการควบคุมโรคติดต่อ และต้องสวมใส่หน้ากากอนามัยหรือหน้ากากผ้าก่อนขึ้นรถโดยสารและตลอดการเดินทาง
ในส่วนของการให้บริการประชาชน ที่สํานักงานขนส่งทั่วประเทศ ซึ่งได้มีการประกาศงดการดําเนินการด้านใบอนุญาตขับรถแล้วจนกว่าจะมีการประกาศยกเลิกสถานการณ์ แต่ยังคงให้บริการด้านทะเบียนและภาษีตามปกติ จึงได้กําชับให้มีมาตรการป้องกันทั้งประชาชนและเจ้าหน้าที่ผู้ปฏิบัติงาน ทําความสะอาดฆ่าเชื้อภายในสํานักงานและพื้นที่ให้บริการประชาชน พร้อมประชาสัมพันธ์ให้ใช้บริการชําระภาษีรถประจําปีผ่านช่องทางออนไลน์ ที่ https://eservice.dlt.go.th ส่วนรถที่ไม่สามารถใช้บริการชําระภาษีประจําปีผ่านช่องทางออนไลน์ แนะนําใช้บริการเลื่อนล้อต่อภาษี (Drive Thru for Tax) ชําระภาษีได้โดยไม่ต้องลงจากรถ ซึ่งตั้งอยู่ในพื้นที่สํานักงานขนส่งจังหวัดทุกจังหวัด
----------------------------------
รัฐบาลไทย-ข่าวทำเนียบรัฐบาล-ดีอี ชูแคมเปญ “อุตุฯ ยุคใหม่ ไม่ใช่ธรรมดา” เน้นภารกิจของกรมอุตุนิยมวิทยามีความสำคัญยิ่งต่อการเตือนภัย
วันจันทร์ที่ 9 กันยายน 2562
ดีอี ชูแคมเปญ “อุตุฯ ยุคใหม่ ไม่ใช่ธรรมดา” เน้นภารกิจของกรมอุตุนิยมวิทยามีความสําคัญยิ่งต่อการเตือนภัย
ดีอี ชูแคมเปญ “อุตุฯ ยุคใหม่ ไม่ใช่ธรรมดา” เน้นภารกิจของกรมอุตุนิยมวิทยามีความสําคัญยิ่งต่อการเตือนภัย
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมแถลงการดําเนินงานตามภารกิจสําคัญของกรมอุตุนิยมวิทยา ในประเด็น “อุตุฯ ยุคใหม่ ไม่ใช่ธรรมดา” เมื่อวันที่ 6 กันยายน 2562 ณ ศูนย์ปฏิบัติการพยากรณ์อากาศ ชั้น 11 อาคาร 50 ปีอุตุนิยมวิทยา โดยเปิดเผยว่า กรมอุตุนิยมวิทยานั้น เป้าหมายหลักคือ การตอบสนองต่อความต้องการของประเทศ สังคม และประชาชนโดยการตรวจ เฝ้าระวัง พยากรณ์อากาศ เตือนภัยธรรมชาติด้วยความถูกต้อง รวดเร็ว และทันเหตุการณ์ มุ่งสู่วิสัยทัศน์ “เป็นองค์กรสมรรถนะสูงด้านอุตุนิยมวิทยา เตือนภัยธรรมชาติ เพื่อคุณภาพและประโยชน์ของสังคม” รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวย้ําอีกว่า ภารกิจของกรมอุตุนิยมวิทยามีความสําคัญยิ่งต่อการเตือนภัย มีฐานข้อมูลขนาดใหญ่ที่จะนําไปใช้ประโยชน์ในการวางแผนบริหารจัดการทรัพยากรน้ําและบริหารจัดการภัยธรรมชาติในสภาวะอากาศต่างๆ ได้อย่างเหมาะสม มีระบบบูรณาการความร่วมมือในการเตือนภัยกับทุกภาคส่วนที่เกี่ยวข้อง และมุ่งเน้นการสร้างประโยชน์ให้กับสังคม ในฐานะผู้บริหารของกระทรวงดีอีก็พร้อมให้การสนับสนุนทั้งงบประมาณและการอํานวยความสะดวกในการปฏิบัติภารกิจ ส่งเสริมการพัฒนางานอุตุนิยมวิทยาด้วยเทคโนโลยีดิจิทัลให้มีความพร้อมในการก้าวไปสู่อุตุนิยมวิทยา 4.0 ได้อย่างมั่นใจกรมอุตุนิยมวิทยา
********************
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย เยี่ยมชมวิสาหกิจชุมชน สินค้าภายใต้ หมู่บ้าน CIV ชุมชนบางคล้า
วันพุธที่ 21 พฤศจิกายน 2561
รัฐมนตรีช่วยฯ สมชาย เยี่ยมชมวิสาหกิจชุมชน สินค้าภายใต้ หมู่บ้าน CIV ชุมชนบางคล้า
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่สวนมะม่วงผู้ใหญ่จักรกฤษณ์ และวิหากิจชุมชนแปรรูปผลผลิตการเกษตรอําเภอบางคล้า สวนเนรัญชลา อําเภอบางคล้า จังหวัดฉะเชิงเทรา
ฉะเชิงเทรา : วันนี้ (21 พฤศจิกายน 2561) เวลา 13.00 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายประกอบ วิวิธจินดา รองอธิบดีกรมโรงงานอุตสาหกรรมรักษาราชการแทนผู้ตรวจราชการกระทรวงอุตสาหกรรม ลงพื้นที่สวนมะม่วงผู้ใหญ่จักรกฤษณ์ และวิหากิจชุมชนแปรรูปผลผลิตการเกษตรอําเภอบางคล้า สวนเนรัญชลา อําเภอบางคล้า จังหวัดฉะเชิงเทรา
สําหรับสวนมะม่วงผู้ใหญ่จักรกฤษณ์ เป็นสวนที่ปลูกและจัดจําหน่ายมะม่วง หลายสายพันธุ์ อาทิเช่น มะม่วงน้ําดอกไม้สีทอง มะม่วงเขียวเสวย มะม่วงแรด มะม่วงมันเดือนเก้าฯ โดยขายให้ทั้งผู้บริโภคโดยตรง ขายส่งให้พ่อค้าคนกลาง และส่งให้กับวิสาหกิจชุมชนในการนําไปแปรรูปผลิตภัณฑ์ นอกจากนี้ยังได้รับการประสานกับสํานักงานอุตสาหกรรมจังหวัดฉะเชิงเทรา เชื่อมโยงการเป็นแหล่งท่องเที่ยวเชิงเกษตรอีกด้วย ในส่วนของวิสาหกิจชุมชนแปรรูปผลผลิตการเกษตร สวนเนรัญชลา ประกอบกิจการ แปรรูปมะม่วง เช่น มะม่วงกวน มะม่วงกวนชุบช็อคโกแลต ต้นมะม่วง และมะม่วงแช่อิ่ม โดยสํานักงานอุตสาหกรรมจังหวัดฉะเชิงเทรา ร่วมกับ บริษัท อิมเพรสชั่นนิสต์ เอทานอล จํากัด (Big brother) ในการสนับสนุนเครื่องปิดผากระป๋อง เพื่อปรับเปลี่ยนบรรจุภัณฑ์ให้สะดวกต่อการบริโภค
จากนั้น รัฐมนตรีช่วยฯ สมชาย พร้อมคณะ ได้เยี่ยมชมกิจการหมู่บ้านน้ําตาลสด จําหน่ายผลิตภัณฑ์ น้ําตาลสด ขนมตาล โดยได้รับการสนับสนุนจากอุตสาหกรรมจังหวัด และบริษัท คาราบาวตะวันแดง จํากัด บริษัท เอชเอสแอล คาร์จอนส์ จํากัด บริษัท ซีพีเอฟ จํากัด และบริษัท โตโยต้า มอเตอร์ ประเทศไทย จํากัด (Big brother) สร้างห้องผลิตน้ําตาลสด เพื่อให้สินค้าและผลิตภัณฑ์มีคุณภาพ ในการขอรับรองมาตรฐาน อย. และ มผช. ซึ่งขณะนี้อยู่ระหว่างการดําเนินการ
รัฐบาลไทย-ข่าวทำเนียบรัฐบาล-นายถาวร เสนเนียม รัฐมนตรีช่วยว่าการกระทรวงคมนาคม และคณะ ลงพื้นที่จังหวัดอุบลราชธานี
วันจันทร์ที่ 23 กันยายน 2562
นายถาวร เสนเนียม รัฐมนตรีช่วยว่าการกระทรวงคมนาคม และคณะ ลงพื้นที่จังหวัดอุบลราชธานี
เพื่อตรวจติดตามความก้าวหน้าการดําเนินโครงการและการให้บริการ ด้านการคมนาคมขนส่งของอากาศยานนานาชาติอุบลราชธานี และตรวจติดตามสถานการณ์น้ําท่วมและเยี่ยมผู้ประสบอุทกภัยในพื้นที่จังหวัดอุบลราชธานี
วันนี้ (23 ก.ย.62) เวลา 08.30 น. นายถาวร เสนเนียม รัฐมนตรีช่วยว่าการกระทรวงคมนาคม และคณะ
ลงพื้นที่จังหวัดอุบลราชธานี เพื่อตรวจติดตามความก้าวหน้าการดําเนินโครงการและการให้บริการ ด้านการคมนาคมขนส่งของอากาศยานนานาชาติอุบลราชธานี และตรวจติดตามสถานการณ์น้ําท่วมและเยี่ยมผู้ประสบอุทกภัยในพื้นที่จังหวัดอุบลราชธานี
โดยในเวลา 09.00น. รัฐมนตรีช่วยว่าการกระทรวงคมนาคม ได้ประชุมติดตามการดําเนินงาน พร้อมรับฟังบรรยายสรุปแนวทางการพัฒนาท่าอากาศยานนานาชาติอุบลราชธานี ณ ห้องประชุมท่าอากาศยานฯ และลงพื้นที่ตรวจเยี่ยมการปฏิบัติงานของเจ้าหน้าที่ ณ บริเวณท่าอากาศยานนานาชาติอุบลราชธานี ก่อนจะเดินทางไปติดตามสถานการณ์น้ําท่วมและเยี่ยมผู้ประสบอุทกภัยในพื้นที่ พร้อมมอบถุงยังชีพ ณ บ้านบัวเทิง ตําบลท่าช้าง อําเภอสว่างวีระวงศ์
ต่อจากนั้น จะเดินทางไปยังบริเวณชุมชนแม่น้ํามูล เทศบาลตําบลพิบูลมังสาหาร  พร้อมลงพื้นที่ตรวจติดตามความเสียหายด้านโครงสร้างพื้นฐาน
และในช่วงบ่ายจะเดินทางต่อไปยัง วัดค้อทอง ตําบลค้อทอง อําเภอเขื่องใน เพื่อนําถุงยังชีพไปมอบแก่ผู้ประสบภัย ก่อนจะเดินทางกลับในเวลา 17.20 น.
รัฐบาลไทย-ข่าวทำเนียบรัฐบาล-สธ. ห่วง อ.หาดใหญ่ และอ.เมืองยะลา ค่าฝุ่นเกินมาตรฐาน แนะประชาชนป้องกันตนเอง
วันพฤหัสบดีที่ 19 กันยายน 2562
สธ. ห่วง อ.หาดใหญ่ และอ.เมืองยะลา ค่าฝุ่นเกินมาตรฐาน แนะประชาชนป้องกันตนเอง
กระทรวงสาธารณสุข ห่วงใยสุขภาพประชาชนในพื้นที่เสี่ยง โดยเฉพาะตําบลหาดใหญ่ อําเภอหาดใหญ่    จังหวัดสงขลา และตําบลสะเตง อําเภอเมือง จังหวัดยะลา ที่ได้รับผลกระทบจากสถานการณ์หมอกควันในภาคใต้ ปริมาณค่าฝุ่นละอองเกินมาตรฐาน แนะประชาชนป้องกันตนเอง
กระทรวงสาธารณสุข ห่วงใยสุขภาพประชาชนในพื้นที่เสี่ยง โดยเฉพาะตําบลหาดใหญ่ อําเภอหาดใหญ่ จังหวัดสงขลา และตําบลสะเตง อําเภอเมือง จังหวัดยะลา ที่ได้รับผลกระทบจากสถานการณ์หมอกควันในภาคใต้ ปริมาณค่าฝุ่นละอองเกินมาตรฐาน แนะประชาชนป้องกันตนเอง งดกิจกรรมกลางแจ้ง หากจําเป็นต้องออกจากบ้านให้สวมหน้ากากอนามัย
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า กระทรวงสาธารณสุขได้ติดตามสถานการณ์ฝุ่นละอองขนาดเล็กในภาคใต้ที่ได้รับผลกระทบจากหมอกควันจากเกาะสุมาตรา ประเทศอินโดนีเซีย อย่างใกล้ชิดและต่อเนื่อง ส่งเจ้าหน้าที่ลงพื้นที่ให้คําแนะนําเชิงรุกร่วมกับภาคีเครือข่ายในการป้องกันสุขภาพทั้งประชาชนทั่วไปและกลุ่มเสี่ยง พร้อมสนับสนุนหน้ากากอนามัย จํานวน 2,000 ชิ้นให้แก่ศูนย์อนามัยที่ 12
สําหรับสถานการณ์วันนี้ (19 กันยายน 2562 เวลา 06.00 น.) มีพื้นที่ 2 จุดที่ปริมาณค่าฝุ่นละอองขนาดไม่เกิน 2.5 ไมครอน เกินมาตรฐาน 50 ไมโครกรัมต่อลูกบาศก์เมตร ได้แก่ ตําบลหาดใหญ่ อําเภอหาดใหญ่ จังหวัดสงขลา มีค่าปริมาณฝุ่นละออง 65 ไมโครกรัมต่อลูกบาศก์เมตร และตําบลสะเตง อําเภอเมือง จังหวัดยะลา มีค่าปริมาณฝุ่นละออง 56 ไมโครกรัมต่อลูกบาศก์เมตร ซึ่งอยู่ในระดับสีส้มเริ่มมีผลกระทบต่อสุขภาพ
“ขอให้ประชาชนติดตามสถานการณ์ฝุ่นละอองในอากาศจากกรมควบคุมมลพิษ “แอพลิเคชั่น air4thai” หรือเฟซบุ๊กเพจ “คนรักอนามัย ใส่ใจอากาศ PM2.5” หลีกเลี่ยงการทํากิจกรรมหรือออกกําลังกายกลางแจ้ง หากจําเป็นต้องออกนอกบ้านให้สวมหน้ากากป้องกันฝุ่นละอองขนาดเล็ก และไม่ควรอยู่นอกบ้านเป็นเวลานาน สําหรับเด็กและผู้สูงอายุ หากไม่จําเป็นไม่ควรพาไปในพื้นที่ที่มีฝุ่นละอองเยอะ ทั้งนี้ ควรหมั่นสังเกตอาการที่อาจเกิดขึ้น หากมีอาการผิดปกติ เช่น ไอบ่อย หายใจลําบาก หายใจถี่ หรือวิงเวียนศีรษะ ให้รีบไปพบแพทย์ สามารถสอบถามข้อมูลเพิ่มเติมได้ที่ สายด่วนกรมควบคุมโรค 1422” นายแพทย์สุขุม กล่าว
ทั้งนี้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และดร.สาธิต ปิตุเตชะ รัฐมนตรีช่วยว่าการกระทรวงสาธารณสุข มีความห่วงใยพี่น้องประชาชนชาวภาคใต้ที่ได้รับผลกระทบหมอกควันในภาคใต้ค่าฝุ่นเกินมาตรฐาน ได้มอบหมายให้นายนายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข ลงพื้นที่ อําเภอหาดใหญ่ จังหวัดสงขลา ในวันที่ 20 กันยายน 2562 เพื่อติดตามการช่วยเหลือประชาชนอย่างใกล้ชิด
************************************19 กันยายน 2562
******************************
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม เปิดการเดินรถโดยสารประจำทางหมวด 1 จังหวัดขอนแก่น สาย 24 สถานีขนส่งผู้โดยสารจังหวัดขอนแก่นแห่งที่ 3 – ท่าอากาศยานขอนแก่น
วันพฤหัสบดีที่ 27 เมษายน 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม เปิดการเดินรถโดยสารประจําทางหมวด 1 จังหวัดขอนแก่น สาย 24 สถานีขนส่งผู้โดยสารจังหวัดขอนแก่นแห่งที่ 3 – ท่าอากาศยานขอนแก่น
และได้ร่วมการเดินรถรอบปฐมฤกษ์ เมื่อวันที่ 23 เมษายน 2560 ณ ท่าอากาศยานขอนแก่น
นายอาคม เติมพิทยาไพสิฐ กล่าวว่า กระทรวงคมนาคมมีนโยบายในการพัฒนาโครงสร้างพื้นฐานด้านคมนาคมขนส่ง และสิ่งอํานวยความสะดวก เพื่อรองรับความต้องการและพฤติกรรมการบริโภคของประชาชนที่เปลี่ยนแปลงไป โดยพัฒนาโครงข่ายการคมนาคมขนส่งให้มีความเชื่อมโยง การเปิดให้บริการขนส่งผู้โดยสารด้วยรถโดยสารประจําทางสายที่ 24 ระหว่างสถานีขนส่งผู้โดยสารจังหวัดขอนแก่น แห่งที่ 3 – ท่าอากาศยานขอนแก่น ถือเป็นส่วนหนึ่งของการพัฒนาโครงข่ายการคมนาคมขนส่งตามนโยบายกระทรวงคมนาคม โดยการเชื่อมโยงการเดินทางของระบบการขนส่งสาธารณะที่มีอยู่ในพื้นที่ ทําให้ประชาชนทุกกลุ่มเข้าถึงได้อย่างต่อเนื่องและเป็นทางเลือกในการเดินทางของประชาชนจังหวัดขอนแก่นและนักท่องเที่ยวทั้งชาวไทยและต่างประเทศ ที่จะได้ใช้บริการรถสาธารณะที่ได้มาตรฐาน มีความสะดวก รวดเร็ว และปลอดภัย
รถโดยสารประจําทางสายที่ 24 ระหว่างสถานีขนส่งผู้โดยสารจังหวัดขอนแก่นแห่งที่ 3 – ท่าอากาศยานขอนแก่น เป็นการให้บริการประชาชนในการเดินทางเชื่อมต่อระหว่างท่าอากาศยานขอนแก่น สถานีขนส่งผู้โดยสารขอนแก่นทั้ง 3 แห่ง ศูนย์การค้า และชุมชนเมืองในตัวจังหวัด โดยบริษัท ขอนแก่นซิตี้บัส จํากัด ได้รับอนุญาตให้ทําการเดินรถโดยสารปรับอากาศ มีระบบติดตามตัวรถ (GPS) บริการ Wi-Fi ระบบกล้องวงจรปิดในตัวรถ สามารถสืบค้นตําแหน่งรถ และตัวตนของพนักงานขับรถที่ให้บริการได้
รัฐบาลไทย-ข่าวทำเนียบรัฐบาล-สมาคมแม่บ้านกระทรวงแรงงานมอบทุนการศึกษาแก่บุตรบุคลากรกระทรวงแรงงาน ปี 2561
วันพฤหัสบดีที่ 9 สิงหาคม 2561
สมาคมแม่บ้านกระทรวงแรงงานมอบทุนการศึกษาแก่บุตรบุคลากรกระทรวงแรงงาน ปี 2561
ปลัดกระทรวงแรงงาน พร้อมด้วย นายกสมาคมแม่บ้านกระทรวงแรงงาน มอบทุนการศึกษาแก่บุตรข้าราชการ ลูกจ้างประจํา และพนักงานราชการในสังกัดกระทรวงแรงงานของสมาคมแม่บ้านกระทรวงแรงงาน ประจําปี 2561 สร้างขวัญและกําลังใจ พร้อมช่วยเหลือแบ่งเบาภาระเจ้าหน้าที่
วันที่ 9 สิงหาคมคม 2561 นายจรินทร์ จักกะพาก ปลัดกระทรวงแรงงาน พร้อมด้วย รศ.ดร.รัตนา
จักกะพาก นายกสมาคมแม่บ้านกระทรวงแรงงาน เป็นประธานในพิธีมอบทุนสนับสนุนการศึกษาของบุตรข้าราชการ ลูกจ้างประจํา และพนักงานราชการในสังกัดกระทรวงแรงงานของสมาคมแม่บ้านกระทรวงแรงงาน ประจําปี 2561 ณ ห้องประชุมจอมพล ป. พิบูลสงคราม ชั้น 5 อาคารกระทรวงแรงงาน
สําหรับปีนี้มีผู้เข้ารับทุนการศึกษาจากสมาคมแม่บ้านกระทรวงแรงงาน จํานวนทั้งสิ้น 183 ราย ซึ่งเป็นประเภททุนประจําปี 174 ราย แบ่งเป็นส่วนกลาง 68 ราย และส่วนภูมิภาค 106 ราย และทุนการศึกษาต่อเนื่อง 9 ราย แบ่งเป็นส่วนกลาง 3 ราย และส่วนภูมิภาค 6 ราย ได้แก่ ระดับประถมศึกษาทุนละ 3,000 บาท จํานวน 128 ราย ระดับมัธยมศึกษาทุนละ 4,000 บาท จํานวน 41 ราย และระดับอุดมศึกษา ทุนละ 6,000 บาท จํานวน 5 ราย และทุนการศึกษาต่อเนื่องเฉพาะระดับอุดมศึกษาทุนละ 30,000 บาทต่อภาคการศึกษา จํานวน
9 ราย รวมเป็นเงินสนับสนุนการศึกษาทั้งสิ้นจํานวน 848,000 บาท
ทั้งนี้ กิจกรรมดังกล่าวเป็นความห่วงใยต่อสภาพชีวิตความเป็นอยู่ของข้าราชการ และเจ้าหน้าที่ในสังกัดกระทรวงแรงงานที่มีรายได้น้อย สมาคมฯ จึงมีนโยบายให้ความช่วยเหลือเพื่อเป็นการแบ่งเบาภาระได้ในระดับหนึ่ง ซึ่งได้ดําเนินการมาอย่างต่อเนื่องเป็นประจําทุกปีตั้งแต่ปี 2540 รวมทั้งได้มีการกําหนดหลักเกณฑ์การให้ทุนการศึกษา และมีการปรับปรุงเกณฑ์เพื่อให้มีความสอดคล้องเหมาะสมกับสถานการณ์ปัจจุบันอีกด้วย
-----------------------------------------------
กองเผยแพร่และประชาสัมพันธ์
9 สิงหาคม 2561
ชาญชัย ชาวหนองเพียร ภาพ/ข่าว
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้การต้อนรับผู้แทนสำนักงานข้าหลวงใหญ่เพื่อสิทธิมนุษยชน แห่งสหประชาชาติ ประจำภูมิภาคเอเชียตะวันออกเฉียงใต้
วันพฤหัสบดีที่ 18 ตุลาคม 2561
ปลัดกระทรวงยุติธรรม ให้การต้อนรับผู้แทนสํานักงานข้าหลวงใหญ่เพื่อสิทธิมนุษยชน แห่งสหประชาชาติ ประจําภูมิภาคเอเชียตะวันออกเฉียงใต้
ปลัดกระทรวงยุติธรรม ให้การต้อนรับผู้แทนสํานักงานข้าหลวงใหญ่เพื่อสิทธิมนุษยชนแห่งสหประชาชาติ ประจําภูมิภาคเอเชียตะวันออกเฉียงใต้
ในวันพฤหัสบดีที่​ ๑๘​ ตุลาคม​ ๒๕๖๑​ เวลา​ ๑๑.๓๐​ น.​
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
​ ให้การต้อนรับ Ms.​Cynthia Veliko ผู้แทนสํานักงานข้าหลวงใหญ่เพื่อสิทธิมนุษยชนแห่งสหประชาชาติ (OHCHR)
ประจําภูมิภาคเอเชียตะวันออกเฉียงใต้ พร้อมคณะ
ในโอกาสเข้าเยี่ยมคารวะและหารือข้อราชการในประเด็นเกี่ยวกับความร่วมมือด้านสิทธิมนุษยชน
รวมทั้งการติดตามความคืบหน้าร่าง พ.ร.บ.ป้องกันและปราบปรามการทรมาน
และการบังคับบุคคลให้สูญหาย พ.ศ. ....
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-กรมศุลกากรชี้แจงเอื้อประโยชน์ให้กับบริษัท เชฟรอน หลีกเลี่ยงการจ่ายภาษี
วันศุกร์ที่ 24 สิงหาคม 2561
กรมศุลกากรชี้แจงเอื้อประโยชน์ให้กับบริษัท เชฟรอน หลีกเลี่ยงการจ่ายภาษี
ตามที่ เว็บไซต์ผู้จัดการออนไลน์ (MGR Online) ได้มีการนําข้อความ เฟชบุ๊กของ น.ส. รสนา โตสิตระกูล เผยแพร่และมีการกล่าวถึงผู้บริหารกรมศุลกากรให้คําปรึกษาว่า การส่งน้ํามันไปใช้ที่แท่นขุดเจาะที่ไหล่ทวีปเป็นการส่งออก จึงไม่ต้องเสียภาษี
ตามที่ เว็บไซต์ผู้จัดการออนไลน์ (MGR Online) ได้มีการนําข้อความ เฟชบุ๊กของ น.ส. รสนา โตสิตระกูล อดีตสมาชิกวุฒิสภากรุงเทพมหานครและอดีตสมาชิกสภาปฏิรูปแห่งชาติ (สปช.) ด้านพลังงานมาเผยแพร่และมีการกล่าวถึงผู้บริหารกรมศุลกากรให้คําปรึกษาว่า การส่งน้ํามันไปใช้ที่แท่นขุดเจาะที่ไหล่ทวีปเป็นการส่งออก จึงไม่ต้องเสียภาษี แต่ในการปฏิบัติบริษัทเชฟรอน กลับใช้การสําแดงส่งออกเป็นเท็จ เพื่อหลีกเลี่ยงการจ่ายภาษีสรรพสามิต ทั้งนี้ เมื่อมีข้อสรุปว่า การส่งน้ํามันไปใช้ที่แท่นขุดเจาะ เป็นการใช้ในประเทศที่ต้องเสียภาษีสรรพสามิต ปรากฏว่ากรมสรรพสามิตไม่ดําเนินการปรับบริษัทเชฟรอน แต่เก็บเฉพาะภาษีสรรพสามิต ประมาณ 2,000 ล้านบาท เท่านั้น ซึ่งความผิดของบริษัทเชฟรอนที่หลีกเลี่ยงการจ่ายภาษีและสําแดงการส่งออกเป็นเท็จ เป็นการกระทําความผิดต่อกฎหมาย พร้อมตั้งคําถามถึงกรมศุลกากรว่า มีการพิจารณาความผิดฐานสําแดงเท็จ หลีกเลี่ยงภาษีอากรหรือไม่ อย่างไร เพราะมีหลักฐานว่า บริษัทเชฟรอน ถูกจับน้ํามันเถื่อนที่ด่านสงขลา 1.6 ล้านลิตร นอกจากนี้ ในภายหลังกรมศุลกากรยังมีการยกเลิกใบขนสินค้าที่เป็นการสําแดงการส่งออกเป็นเท็จ เพื่อไม่ต้องปรับบริษัทเชฟรอน โดยให้จ่ายเฉพาะภาษีสรรพสามิตเท่านั้น ใช่หรือไม่
กรมศุลกากรจึงขอชี้แจงข่าวดังกล่าวที่เกี่ยวข้องใน 2 กรณี ดังนี้
1. การส่งน้ํามันไปใช้ที่แท่นขุดเจาะที่ไหล่ทวีป ในคราวแรกบริษัท ปฏิบัติพิธีการศุลกากรส่งออกสินค้า แต่ต่อมา เมื่อมีความเห็นของคณะกรรมการกฤษฎีกา เรื่องเสร็จที่ 1886/2559 ว่า การส่งน้ํามันไปยังแท่นขุดเจาะเป็นการใช้ภายในประเทศ จึงต้องมีการยกเลิกใบขนสินค้า (ซึ่งเป็นการปฏิบัติตามข้อสังเกตุของ สตง. ที่ให้ยกเลิกใบขนสินค้า) และเมื่อไม่ใช่การส่งออก จึงต้องชําระภาษีสรรพสามิต ดังนั้น เมื่อไม่ใช่การส่งออก เป็นการใช้ภายในประเทศ จึงไม่มีอากรศุลกากร และไม่มีความผิดฐานหลีกเลี่ยงอากร ไม่มีค่าปรับตามกฎหมายศุลกากร ส่วนการที่บริษัท ต้องเสียภาษีสรรพสามิตและเบี้ยปรับตามภาษีสรรพสามิตหรือไม่ อย่างไรนั้น เป็นเรื่องที่กรมสรรพสามิตซึ้งเป็นหน่วยงานที่รับผิดชอบดําเนินการ
2. กรณีการจับน้ํามันเถื่อน 1.6 ล้านลิตร เจ้าหน้าที่ศุลกากรได้ตรวจยึดน้ํามันของกลางทั้งหมดจากเรือ supply boat ทั้ง 8 ลํา จํานวนน้ํามันทั้งหมด 1,680,975 ลิตร ภายในเขตทําเนียบท่าเรือนุมัติ ซึ่งยังอยู่ภายในเขตศุลกากร และบริษัท ได้มีคําร้องขอให้เปรียบเทียบงดการฟ้องร้องตามพระราชบัญญัติศุลกากร ยอมรับว่ามีการกระทําผิดฐานพยายามนําของที่ยังไม่ได้ผ่านพิธีการศุลกากรโดยถูกต้องเข้ามาในราชอาณาจักร ตามมาตรา 27 แห่ง พ.ร.บ. ศุลกากร พ.ศ. 2469 และยินยอมยกของกลางน้ํามันไฮสปีดดีเซลให้เป็นของแผ่นดิน ตามเกณฑ์ระงับคดีของกรมศุลกากร เพื่อนําของกลางจําหน่ายเป็นรายได้ของรัฐ และนําส่งเป็นรายได้แผ่นดินแล้ว
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับ เอกอัครราชทูตวิสามัญผู้มีอำนาจเต็มแห่งสาธารณรัฐอิสลามอิหร่านประจำประเทศไทย
วันพุธที่ 20 มิถุนายน 2561
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับ เอกอัครราชทูตวิสามัญผู้มีอํานาจเต็มแห่งสาธารณรัฐอิสลามอิหร่านประจําประเทศไทย
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับเอกอัครราชทูตวิสามัญผู้มีอํานาจเต็มแห่งสาธารณรัฐอิสลามอิหร่านประจําประเทศไทย
ในวันพุธที่ ๒๐ มิถุนายน ๒๕๖๑ เวลา ๑๑.๐๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
ให้การต้อนรับ นายโมฮ์เซ็น โมฮัมมาดิ (H.E. Mr. Mohsen Mohammadi)
เอกอัครราชทูตวิสามัญผู้มีอํานาจเต็มแห่งสาธารณรัฐอิสลามอิหร่านประจําประเทศไทย พร้อมคณะ
ที่ได้เข้าเยี่ยมคารวะเนื่องในโอกาสที่รัฐมนตรีว่าการกระทรวงยุติธรรมเข้ารับตําแหน่งใหม่
รัฐบาลไทย-ข่าวทำเนียบรัฐบาล-รอง นรม.พล.อ.อ. ประจินฯ เป็นประธานการประชุมคณะกรรมการแก้ไขปัญหาผลกระทบจากโครงการฝายราศีไศล ครั้งที่ 1/2561
วันพุธที่ 18 เมษายน 2561
รอง นรม.พล.อ.อ. ประจินฯ เป็นประธานการประชุมคณะกรรมการแก้ไขปัญหาผลกระทบจากโครงการฝายราศีไศล ครั้งที่ 1/2561
รอง นรม.พล.อ.อ. ประจินฯ เป็นประธานการประชุมคณะกรรมการแก้ไขปัญหาผลกระทบจากโครงการฝายราศีไศล ครั้งที่ 1/2561 โดยที่ประชุมฯ มีมติเห็นชอบแผนการแก้ไขปัญหาโครงการฝายราศีไศล เพื่อบรรลุเป้าหมายภายในเวลา 3 เดือน
วันนี้ (17 เมษายน 2561) เวลา 15.30 น. ณ ห้องประชุมคณะรัฐมนตรี (เดิม) ชั้น 2 สํานักเลขาธิการคณะรัฐมนตรี ทําเนียบรัฐบาล พลอากาศเอกประจิน จั่นตอง รองนายกรัฐมนตรี เป็นประธานการประชุมคณะกรรมการแก้ไขปัญหาผลกระทบจากโครงการฝายราษีไศล ครั้งที้ 1/2561 ซึ่งสรุปสาระสําคัญ ดังนี้
ที่ประชุมได้รับทราบรายงานผลการดําเนินการแก้ไขปัญหาโดยกรมชลประทาน จังหวัดศรีสะเกษ จังหวัดสุรินทร์ และจังหวัดร้อยเอ็ด ตามลําดับ ซึ่งสามารถแก้ไขผลกระทบให้ประชาชนได้อย่างต่อเนื่อง โดยกรมชลประทานได้ทยอยทําการรังวัดที่ดินให้ประชาชนครอบคลุมทั้ง 3 จังหวัดดังกล่าวแล้ว
พร้อมกันนี้ ที่ประชุมได้พิจารณาและมีมติเห็นชอบผลการตรวจสอบพิสูจน์สิทธิ์ในที่ดินซึ่งผ่านการพิจารณาตามหลักเกณฑ์แล้ว พร้อมเสนอคณะรัฐมนตรีพิจารณาอนุมัติ จํานวน 17 แปลง ในอัตราไร่ละ 32,000 บาท รวมเป็นเงินกว่า 380,000 บาท
นอกจากนี้ ที่ประชุมได้พิจารณาและมีมติเห็นชอบแผนการแก้ไขปัญหาโครงการฝายราศีไศล เพื่อบรรลุเป้าหมายภายในเวลา 3 เดือน ซึ่งจะเริ่มภายในวันที่ 17เดือนเมษายน 2561 และสิ้นสุดภายใน วันที่15เดือนกรกฏาคม 2561 เพื่อให้ประชาชนได้รับความช่วยเหลือรวดเร็วยิ่งขึ้นต่อไป
.............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองประธานาธิบดีแห่งสาธารณรัฐแซมเบีย เข้าเยี่ยมคำนับ รองนายกรัฐมนตรีและรัฐมนตรีว่าการกระทรวงกลาโหม
วันศุกร์ที่ 30 พฤศจิกายน 2561
รองประธานาธิบดีแห่งสาธารณรัฐแซมเบีย เข้าเยี่ยมคํานับ รองนายกรัฐมนตรีและรัฐมนตรีว่าการกระทรวงกลาโหม
เมื่อ 30 พ.ย.61 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเยี่ยมคํานับของ นาง Inonge Mutukwa Wina (อีนอเง มูทูควา วีนา) รองประธานาธิบดีแห่งสาธารณรัฐแซมเบีย ณ ศาลาว่าการกลาโหม ในโอกาสเดินทางมาเยือนไทย
เมื่อ 30 พ.ย.61 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเยี่ยมคํานับของ นาง Inonge Mutukwa Wina (อีนอเง มูทูควา วีนา) รองประธานาธิบดีแห่งสาธารณรัฐแซมเบีย ณ ศาลาว่าการกลาโหม ในโอกาสเดินทางมาเยือนไทย
นาง อีนอเง มูทูควา วีนา กล่าวชื่นชมปรัชญาเศรษฐกิจพอเพียง ที่ถ่ายทอดสู่ความสําเร็จด้านการเกษตรและการขจัดความยากจน ที่สามารถเป็นต้นแบบของการจัดการผลิตอาหาร ให้ประชาชนในประเทศไม่ประสบกับปัญหาความอดอยาก พร้อมทั้งขอขอบคุณไทย ที่ให้การช่วยเหลือด้านการเกษตร การแปรรูปและการเพาะเลี้ยงสัตว์ที่ผ่านมา โดยแซมเบีย มีความประสงค์ขอความร่วมมือในการส่งนักศึกษาเข้ามาเรียนรู้ ด้านการเกษตร ด้านสาธารณสุขและการท่องเที่ยว เพื่อถ่ายทอดองค์ความรู้สู่การพัฒนาประเทศต่อไป พร้อมกันนี้ ยินดีที่จะร่วมมือด้านการค้า การลงทุนกับไทยมากขึ้น
พล.อ.ประวิตร ได้แสดงความขอบคุณ พร้อมกล่าวว่า ไทยยินดีสนับสนุนด้านการศึกษา เพื่อถ่ายทอดองค์ความรู้ด้านเกษตรกรรม เทคโนโลยีด้านการเกษตร การสาธารณสุข การท่องเที่ยว และพร้อมขยายความร่วมมือกับแซมเบียมากขึ้น ทั้งการค้าการลงทุนและการพัฒนาความร่วมมือด้านอื่นๆ ภายใต้หลักปรัชญาเศรษฐกิจพอเพียง บนความเท่าเทียมและผลประโยชน์ร่วมกัน